अंडरवर्ल्ड में धाक जमाने वाला अरुण गवली हमेशा कानून और पुलिस से डरता था. एक तरफ उसके दुश्मनों की लिस्ट लंबी होती जा रही थी और दूसरी तरफ पुलिस भी उस पर शिकंजा कसना चाहती थी. ये बात अरुण अच्छे से जानता था. उसने इस डर से बचने का तरीका ढ़ूंढ निकाला. और राजनीति में जाने का फैसला किया. इसी मकसद को पूरा करने के लिए उसने साल 2004 में अखिल भारतीय सेना के नाम से एक पार्टी बनाई. महाराष्ट्र विधानसभा चुनाव में उसने अपने कई उम्मीदवार उतारे. और खुद भी उसने चिंचपोकली सीट से चुनाव लड़ा और जीत गया.